คลอดธรรมชาติ+ทำหมัน คลอดลูกได้ 3 เดือน มีประจำเดือนหลังคลอดล่าสุดวันที่ 5/12/2565 มาปกติ 5 วัน ก็หมด และมาอีกรอบนึง วันที่ 20/12/2565 มา 2 รอบ ในเดือนเดียว อยากทราบว่ามันผิดปกติไหมคะ หรือเป็นเพราะฮอร์โมนหลังคลอดคะ
สวัสดีค่ะ หากคลอดลูกมาได้ 3 เดือน แล้วมีเลือดออกในวันที่ 5 ธ.ค. นาน 5 วัน ก็น่าจะเป็นประจำเดือนได้ แต่หากในวันที่ 20 ธ.ค. ได้มีเลือดออกมาอีก ก็ถือว่ามีระยะห่างระหว่างรอบประจำเดือนที่สั้นกว่าปกติ โดยสาเหตุอาจเกิดจาก- ผลจากการใช้ยาฮอร์โมนคุมกำเนิดต่างๆ เช่น ยาฉีดคุมกำเนิด ยาฝังคุมกำเนิด รวมไปถึงการทานยาบางชนิด เช่น ยาสตรี สมุนไพร อาหารเสริมต่างๆ เป็นต้น- การผลิตฮอร์โมนของรังไข่ที่ผิดปกติ- มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย- มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น- มีภาวะไทรอยด์ฮอร์โมนผิดปกติหรือนอกจากนี้ หากได้มีเพศสัมพันธ์ และยังไม่ได้เริ่มใช้วิธีคุมกำเนิดใดๆ ก็อาจเกิดจากภาวะแทรกซ้อนของการตั้งครรภ์ได้ โดยเลือดที่ออกก่อนหน้านั้น อาจไม่ใช่ประจำเดือนก็ได้ค่ะ ดังนั้น หากไม่ได้ใช้วิธีคุมกำเนิดใดๆ อยู่ ก็ควรลองตรวจหาการตั้งครรภ์ดูก่อน หากตรวจไม่พบ ก็ให้สังเกตเลือดที่ออกต่อไป หากยังคงมาบ่อยๆ อีก แนะนำควรไปพบสุติ-นรีแพทย์เพื่อตรวจหาสาเหตุค่ะ